MUDDERFRØERNES HJEMMEBANE
DISNEY præsenterer
STOLT AF AT VÆRE FRØ
- Pas på. - Undskyld.
- Er alle okay? - Undskyld!
Kom så, lad os starte igen.
Den morgen så jeg hende første gang.
Men før vi snakker om hende, skal I vide noget om mig.
Og jeg er ked af at måtte sige det.
Da jeg var barn, døde min far.
Jeg ved, det er sørgeligt, men det er sandt.
Og det skal I vide om mig.
Men her er de gode nyheder. Da han var i live, var han den bedste.
Han var sjov og skør og...
Han havde et fantastisk slips med et pindsvin, han altid gik med.
Da han døde, lod min mor mig gå med det til begravelsen.
Efter det gik jeg med det næsten hver dag.
Slåskampe mellem dinosaurer? Slips.
Guldkorn? Slips.
De var så gode.
TALENTSHOW
Her spiller jeg trompet med slips på.
Til flyttedag? Du gættede rigtigt. Slips.
Vi flyttede til Mica i Arizona.
Min mor sagde, hun havde fået arbejde der, og at det var fredeligt og langt væk.
Hun sagde, vi kunne begynde på ny. Kun os to.
Men ved I hvad?
Mica var fredeligere end forventet.
Der skete aldrig noget.
Absolut intet.
Byen føltes, som om der manglede noget.
Og de ville vinde. De kunne bare ikke.
Der var ingen trofæer, ingen fejringer, ingen historier.
Sådan havde det været så længe, at det var blevet normalen.
Som den nye dreng, fik jeg hurtigt en masse opmærksomhed.
Og ikke på en god måde.
Da gik det op for mig.
Hvis jeg ville overleve, måtte jeg holde lav profil.
Jeg var nødt til at være som alle andre.
Leo?
Ingen måtte se mig.
Ingen måtte høre mig.
Jeg ville forsvinde.
På min niårs fødselsdag...
Og hver fødselsdag derefter...
Bum! Endnu et slips.
Og endnu et. Og endnu et.
Se de æsker. De er fantastiske.
Det er en trompet!
Jeg anede ikke, hvem der sendte dem.
Men personen sørgede for, at jeg et øjeblik hvert år
ikke kunne glemme, hvem jeg var.
Tillykke, knægt.
- Tak. - Pas på dig selv.
Det bringer os tilbage til starten.
Tilbage til min 16-års fødselsdag, da jeg så hende første gang.
Dengang der var flere spørgsmål end svar.
Og jeg ikke vidste, hvad jeg ikke vidste.
Så du hende, Leo?
Måske.
Tro mig, du ville vide det.
- Tillykke. - Tak.
Vent, øvede du med bandet i morges?
Ja, Leo. Du har afsløret mig.
Jeg ser dig øve med bandet. Hvad snakker du om?
Har I set hende?
Tillykke.
- Tager I pis på mig? - Hvad mener du?
Vi ses.
Jeg har vist fortalt jer nok om mig og Mica
og mine hemmelige pindsvineslips.
Tilbage til hende.
Tilbage til da der endelig var ved at ske noget.
Kevin. Styr dig.
Det er fascinerende.
Synes du ikke?
Nej.
Tænk at være populær uden at gøre noget.
De er populære, fordi de er smukke.
Men de gør ikke noget.
Der er noget anderledes ved burritoen.
Du kan interviewe hende om ingenting i Den Varme Stol.
Ja.
Hvornår får jeg lov?
Når nogen går op i, hvad du laver.
Endnu bedre. Lad os sætte den nye pige i Den Varme Stol.
- Hvorfor? - Hun ville være den perfekte gæst.
- Hvad hedder hun? - Stargirl.
Jeg hedder Stargirl.
Tillykke til dig
Tillykke til dig, kære Leo
Tillykke til dig
- Flot. Det var fantastisk. - Tak.
Hvordan kunne hun dit navn?
Eller ved, det er din fødselsdag?
Det her er Den Varme Stol.
Der er altid varmt, også hvis du ikke har betalt varmeregningen.
Det er elendigt.
Og du burde sige programmets navn til sidst.
Så "Noget, noget, noget,
"noget bedre end dit dumme... Og det her er Den Varme Stol."
Skal vi have nye lydeffekter?
Ja. Ny sæson, nyt materiale, nye gæster.
Stargirl?
Hvad med det her?
Hvis man ikke svarer...
Du er blevet brændt.
Godt. Lad os beholde det.
Spørg hende. Hun kan lide dig.
Nej, hun kan ikke.
Hun sang en sang i cafeteriet foran alle.
Jeg har en. Ræk mig den.
Okay, klar?
Spørg Stargirl.
Giv mig den.
- Hej venner. - Hej hr. Robineau.
Tredje år. Det bliver godt.
Hvordan var jeres sommer?
Jeg tog et kursus i retorik.
Jeg vil nødig jinxe det, men jeg vinder i år.
Tredje gang er lykkens gang. Og dig, Leo?
Jeg arbejdede for Archies Dino-tastiske Sommerlejr. Igen.
Det lyder dino-tastisk.
Leos nye kæreste skal interviewes.
- Hun er ikke min kæreste. - Endnu.
Hun er ikke hans kæreste endnu.
Du har fået en Geo Metro. Fedt.
Lov mig, at du ikke
bliver kærestekedelig, når du får en kæreste.
- Kevin. - Lover du det?
Hun kan ikke lide mig.
Men det kan hun.
Det var bare min fødselsdag.
Husk - Jeg arbejder til sent. Undskyld!
ELSKER DIG, Leo-dreng xx MOR.
Jeg går ned til F.
C og så ned, og så F.
Og så... Jeg flytter bare de her.
Giv mig kærlighed Giv mig kærlighed
Okay.
Og så en ned.
Giv mig fred på...
Alan Ferko, du spiller stortromme i marchbandet.
Ja.
Du er brændt!
Okay. Så er der spørgerunde...
Kamera et, publikum.
Andre?
Slet ingen?
Værsgo, Benny.
Når du er med i marchbandet,
får du så gratis ting fra merchandiseboden?
Ikke gratis. Men vi får rabat.
Hvor meget?
- Du skal ikke svare. - 20 %.
Reglen er, at man skal svare.
Ja, Benny.
Og som jeg ved, du ved, så er det meningen med Den Varme Stol.
Og han svarede.
- Jeg hørte det ikke. - 20 %.
Okay? Tyve procent rabat.
Kan jeg få den rabat?
Jeg ser hver eneste kamp.
- Spørg Stargirl. - Kan jeg få venne-rabat?
Ja, altså,
kan man bare stille sig ved boden eller...
Er alle klar? Fem, seks, syv, otte.
Vi har mudderfrøsjæl. Kom så, lad os...
GENBRUGSBUTIK
Mor Er du på vej?
Du har været i gang med samme problem i 20 minutter.
Det er svært.
Er du sikker på, der ikke er noget, der nager dig?
Jeg har det fint.
Okay. Men du skal vide,
at hvis der er noget, du vil tale om,
- så... - Okay.
...sidder jeg lige her
- og nyder min aftensmad. - Okay.
Fint.
På grund af denne uheldige situation
tilbyder vi ikke burgere i cafeteriet om onsdagen.
Til sidst vil jeg minde jer om,
at sæsonens første football-kamp spilles fredag.
Måske vinder vi en kamp i år.
Det var alt.
Tak.
Rektor Sutters, jeg tror, du...
En sidste ting.
I kan nu melde jer til årets retorikkonkurrence.
Vinderen, hvis nogen kan slå hr. Singhs sejrsrække...
Ja, Kevin!
...får lov at tage til Tucson til de regionale mesterskaber.
Hvis man er interesseret, skal man tale med hr. Robineau.
Kom så, Mudderfrøer. Klar.
Blå 42! Klar, hut!
Hut!
Kom så!
- Løb! - Frank, han er fri.
- Op igen! - Hvem snakker du til, dommer?
Så er der halvleg. Mudderfrøerne er bagud 17-0.
Mudderfrø-fans, husk at besøge boden,
og husk, at der i aften er to for en...
Sådan!
- Er det... Det er Stargirl. - Ja.
Når en blærerøv tryner mig
Og siger, hans skole er fed
Så siger jeg Hvad er der galt, kammerat
Har du ikke hørt om min skole? Den ligger nummer et i staten
Så støt din skole nu
Som du ville din pige eller din fyr
Støt din skole nu
Vis dine farver
Støt din skole
Jeg har en klubsweater Med et bogstav
Den er til football og atletik
Jeg er stolt af at bære den Når jeg cruiser omkring
I andre dele af byen Jeg har mit rygmærke
Så støt din skole nu
Som du ville din pige eller din fyr
Støt din skole nu
Vis dine farver
Støt din skole
Fredag er vi oppe at køre over kampen
Og jeg er klar til at kæmpe Vi smadrer dem
Min pige er i gang med sine pomponer
Og hun hepper hele aftenen
Så støt din skole nu
Som du ville din pige eller din fyr
Støt din skole nu
Vis dine farver
Støt din skole
Kom så, Mudderfrøer!
Ja! Kom så, drenge!
Ja!
Kom så, Mudderfrøer!
Det var...
Tak, Leo.
- Ja! - Løb!
Løb!
Touchdown af Mudderfrøerne!
Touchdown! Mudderfrøerne! Sikke en start på anden halvleg!
Mudderfrøerne er nu på tavlen!
ARCHIES LEJR
Jeg ville spørge dig om noget, Archie.
Jeg forstod heller ikke, hvad du lavede her.
Der er en...
Der er en ny pige på skolen.
- Så du har mødt hende. - Kender du hende?
Helt ærligt.
Hun er blevet hjemmeskolet af sin mor indtil nu.
Hvordan kender du hende?
Hun deltog i lejren i et par år.
Hvorfor har jeg ikke set hende?
Måske var I her på forskellige tidspunkter.
Hvorfor holdt hun op her?
Nye interesser.
Jeg kender ingen, der er så opsat på at lære alt om alt.
Hun besøger mig stadig i ny og næ.
Du nævnte moren. Hvad med faren?
Hun er opfostret af sin alene-superhelt, som din mor.
Anna. Hun laver kostumer til teatret.
De rejser meget.
Du kan lide Stargirl.
Jeg kender hende ikke.
Du tænker, at hvis du gjorde, ville du nok kunne lide hende.
Hun er så anderledes.
Tal med hende.
Der er hun. Du er vores officielle lykkeamulet.
Vi vinder den næste. Jeg kan mærke det.
Stargirl, jeg vil spørge dig om noget.
I går aftes...
- Har du spurgt hende? - Hvad?
Om Den Varme Stol.
Nej.
Spørg hellere, inden hun bliver for populær for dig.
Da du fulgte efter mig ud i ørkenen efter skole,
hvorfor vendte du så om og gik tilbage?
Det husker jeg ikke.
Var du bange?
Nej.
Ville du spørge mig om noget?
Ja.
Min ven og jeg har et program, Den Varme Stol.
Og vi spekulerede på,
om du ville være gæst.
Det tror jeg ikke.
Men tak for invitationen.
Lærer du min ven, Kanel, at kende?
På en måde.
- Er du bange for rotter? - På en måde.
Kan du høre det, Kanel? Han er lidt bange for dig.
Kil Kanel bag ørerne. Værsgo. Vær ikke genert.
Det er ret blødt.
Stargirl, der er mad!
Leo, jeg må ind og spise.
Sig godnat, Kanel.
- Godnat, Kanel. - Jeg talte til Kanel.
Vi ses i morgen, Leo.
Okay. Godnat.
Godnat, Kanel.
Vi ses.
- Hvor har du været? - Undskyld, jeg glemte tiden.
Der er mad på komfuret. Du kan varme den eller jeg kan.
Tak. Jeg er ikke sulten.
Folk går ned ad gaden Man falder i, når man ser deres fødder
De ved ikke, hvor de vil hen Men de går
For de mærker beatet De mærker beatet
Ja, de mærker beatet
Børnene får fri De vil hænge ud og være seje
Hænger ud til kvart over tolv Da falder de ind på række
De mærker beatet De mærker beatet
Børn mærker beatet, ja Børn mærker beatet
Vi mærker beatet Hopper, ned
Rundt og rundt og rundt For vi mærker beatet
Vi mærker beatet, vi mærker beatet Ja, vi gør!
- Vi mærker beatet - Vi mærker beatet
Kom så, Mudderfrøer!
Fire point bagud med fem sekunder tilbage,
Mudderfrøerne har bolden ved egen 35-linje og tid til et sidste spil.
Giv Mudderfrøerne en hånd!
Du kan godt!
Løb, Zack! Du kan godt!
Løb!
Kom så!
- Ja! Det er... - Ja!
Touchdown til Mudderfrøerne! De vandt!
Zack James løber 65 yards og scorer.
Kan I tro det? Mudderfrøerne vinder!
Indtil den aften havde jeg altid tænkt, at mudderfrøer var en sær maskot.
Det er nemlig sådan, at mudderfrøer sover det meste af tiden.
De sover på bunden af udtørrede vandhuller i ørkenen i månedsvis.
Det gør de, når der hverken er mad eller vand.
En dag kommer regnen.
Og med et vågner de.
Vi var Mudderfrøerne.
Det havde vi altid været.
Vi ventede bare på regnen.
VINTERBAL
Har du spurgt om det med Den Varme Stol?
Ja, i sidste uge. Hun ville ikke.
Spurgte du i sidste uge uden at sige noget?
Der skete en masse.
Og du spurgte?
Hvad sagde du, da hun sagde nej? Sagde du, det var vigtigt?
- Nævnte du den brændende trone? - Vil I sidde med os?
Kan vi alle være der? Benny har et ton bakker med mad.
Sjovt du kom forbi. Vi talte netop om dig.
- Nej. - Jo.
- Det gjorde de. - Gjorde I?
Nej. Du kender Kevin. Han laver altid sjov.
Gør jeg?
Okay.
Jeg har også meldt mig til retorikkonkurrencen.
Det ved jeg.
Jeg er sikker. Det er nogle særlige burritoer.
Hvordan laver man aftaler med dig?
Du har ingen mobil.
Vil du lave aftaler med mig?
Ja.
Jeg er hos Archies om sommeren.
Han er lidt som en onkel. Jeg kom der også som barn.
Det ved jeg.
Har han sagt det.
Jeg så dit billede der.
Okay.
- Han sagde, I kun er dig og din mor. - Ja.
Han fortalte det nok, fordi jeg er alene med min mor.
Det er også derfor, jeg ville i skole.
Det har været os to så længe,
og hun kan være så...
Sådan er det også med min mor.
Vi rejser meget.
Hun laver kostumer til skuespil,
og hun snakker altid om
at ville sælge huset og rejse rundt,
men jeg har sagt, jeg vil gå i rigtig skole.
Snakker jeg for meget?
- Nej. - Det gør jeg sommetider og...
Nej. Nogle gange er jeg... Jeg er stille, men jeg tænker.
- Hvad tænker du på? - At jeg kan lide at tale med dig.
I lige måde.
Jeg er normalt ikke så god til det her.
Skrig, Leo.
- Hvorfor skulle jeg det? - Hvorfor ikke?
Fordi jeg ikke er skør.
Skal universet ikke høre dig?
Jeg har intet at sige.
Jeg tror ikke, jeg har det i mig.
Vidste du, at de i Island har steder, der er udpeget som fortryllede steder?
Ville det ikke bare være fedt?
Man kunne komme gående, og så stod der et skilt med:
"Fortryllet sted. Indenrigsministeriet."
De burde stille et ved dit hus.
Tag dine sko af.
Hvad?
Vi er fremme.
Luk øjnene.
Har du nogensinde lavet ingenting?
Det synes min mor, jeg gør hele tiden.
Nej, altså... Virkelig ingenting.
Skal man gøre noget særligt?
Nej. Du finder ud af det.
Hvordan gør du?
Nogle gange
ser jeg et lyserødt viskelæder.
Jeg begynder ved tæerne,
indtil alt fra min hals og ned er væk.
Og så kommer det svære. Mine sanser.
Min næse, mine ører, mine øjne, min mund.
Hvis jeg har gjort det godt,
er der bare ingenting.
Og så ser jeg, og hører jeg,
men ikke med mine øjne eller ører, for de er jo væk.
Nu hvor jeg intet er,
så er der ikke forskel på mig og alt andet.
Jeg er en sten.
Jeg er en papirskop.
Jeg er regn.
Har du...
Jeg ved det ikke. Jeg er intet.
Ens jeg på sociale medier
er en forlængelse af ens jeg i det virkelige liv.
Plads og privatliv er lige så vigtigt der, som det er herude.
Som konklusion, og husk, jeg taler af erfaring,
lad ikke jeres mor følge jer.
For husk, det er ikke social dig-dia eller social os-dia.
Det er social "mig" -dia. Tak.
Ja, Kevin!
Tak. Næste elev er Stargirl Caraway.
Ja.
Tusind tak.
Vidste I, at rotter kan lide at hænge ud med andre rotter?
Jeg håber, det bliver dig.
Vinderen af dette års Mica Retorikkonkurrence,
som skal til Tucson og konkurrere regionalt,
er Stargirl Caraway.
Ja!
Tak.
Tak, fordi I kom. Ønsk os held og lykke i Tucson.
Kom så, Mudderfrøer.
Hun vinder, og gør intet for det.
Hun slog Kevin i at holde tale, og han har vundet to år i træk.
- Hun er åbenbart bedre. - Okay.
Vi har vundet fire football-kampe i år.
Før det her vandt vi aldrig.
Og jeg tror...
Jeg ved, det er på grund af hende.
Hvad mener du?
Er hun... Nej, det er dumt.
Er hun magisk?
Det kommer an på, hvordan du definerer det.
Hun begyndte at gøre ting, og så begyndte vi at vinde.
Gøre ting?
- Hun fik det til at regne forleden. - Hvabehar?
- Det er åndssvagt. - Du giver bare ingen mening.
Efter hun er dukket op,
har tingene ændret sig. På en god måde.
Sådan er nogle mennesker.
Er hun eller er hun ikke?
Det må du selv finde ud af.
Er det kaffe?
Jeg drikker ikke kaffe.
Hvad er der med dig og den cykel?
Ejeren fik den til sin fødselsdag,
men kom så ud for en ulykke.
Han har ligget på hospitalet i et par uger, men han kommer snart hjem.
Vent, mener du Hillary Kimbles bror?
- Er han din ven? - Nej.
Hvordan ved du, det er hans cykel?
Jeg har mine metoder.
Hvorfor var den hos genbrugsbutikken?
Det ved jeg ikke.
Hans familie havde nok travlt,
så de tænkte ikke over det.
På den her måde, vil den være klar, når han er klar.
Ved hun, du kommer?
Nej.
- Vil du bare efterlade den der? - Hvad ellers?
Banke på? Lægge en seddel?
Det var ikke grunden.
Først troede jeg, det var min mor.
Men jeg ved, det var dig.
Slipsene. Det var dig.
Til min fødselsdag. Jeg vidste ikke, hvem de var fra, men...
Jeg aner ikke, hvad du taler om, Leo Borlock.
- Hej mor. Jeg har en ven med. - Det er så...
...spændende.
Du har aldrig taget nogen med før.
- Anna. Hvad hedder du? - Leo.
Leo.
Vi går ind og hænger ud.
Jeg er her.
Hvis I mangler noget, så skal I bare spørge.
Okay, mor. Tak.
Hyggeligt at møde dig.
Hvor er alt dit...
- Glimmer og sløjfer og magiske tricks? - Ja.
På mit kontor.
Har du et kontor? Hvor?
Det er hemmeligt.
Hold da op.
Det var min fars yndlings.
Han kørte mig i skole,
og så sang vi Just What I Needed så højt, vi kunne.
Synger du?
Det gjorde jeg.
Det er skørt, at det var vores sang, for...
Den handler jo ikke om en far og hans søn.
Men det er fedt, at en sang kan handle om hvem som helst.
Ordene betyder ikke noget.
Hvad er det?
Big Star.
Det passer. Det hedder bandet.
Jeg har ingen pladespiller.
Jeg bruger bare...
- Ja. Nummer fire. - Hvad?
Nummer fire, det er...
Det er en sang om den, som ordene siger, det er om.
Må jeg følge dig hjem fra skole?
Må jeg møde dig ved poolen?
Måske kan jeg fredag
Få billetter til festen
Så tager jeg dig med
Vil du ikke bede din far lade mig være?
Fortæl ham, hvad vi sagde Om "Paint it Black"
Rock'n'roll er kommet for at blive
Kom med ind, hvor det er sikkert
Så ryster jeg dig
Vil du ikke sige, hvad du tænker på?
Ville du være en forbryder For min kærlighed?
Hvis det er sådan, så sig det
Hvis ikke, kan jeg godt gå
Jeg vil ikke tvinge dig
Velkommen fans, til Leonard Jones-stadion,
hvor mesterskabskampen mellem de forsvarende mestre,
Rio Canyon Jaguars og deres All-American quarterback, Ron Kovac.
Og til mesterskabskampen, for første gang i skolens historie,
har vi Mica Mudderfrøerne, der anføres af quarterbacken, Zack James.
Vejret er delvist skyet...
Hr. Robineau har sagt, at jeg må tage en med til Tucson.
Vil du med?
Hvad med din mor?
Jeg vil hellere have dig med.
Det bliver fedt at se dig holde tale foran folk.
Det er vildt, at du kan det.
Jeg stiller mig op foran alle her og spiller trompet.
Det er noget andet.
Det gør vi alle. Ingen kigger på mig.
Desuden, når vi er sammen...
Hvad?
Ingen har nogensinde
kigget på mig, som efter vi har fundet sammen.
Når en blærerøv tryner mig
Og siger, hans skole er fed Så siger jeg
Hvad er der galt, kammerat Har du ikke hørt om min skole?
Den ligger nummer et i staten
Hey, hey! Giv den gas! Tag bolden og spil!
Så støt din skole nu Som du ville din pige eller din fyr
Støt din skole nu
Vis dine farver
Støt din skole
Jeg har en klubsweater
Med et bogstav Den er til football og atletik
Jeg er stolt af at bære den Når jeg cruiser omkring
I andre dele af byen Jeg har mit rygmærke
Så støt din skole nu
Som du ville din pige eller din fyr
Støt din skole nu Vis dine farver
Støt din skole
Gør det igen, gør det igen! Vi kæmper! Vi kæmper!
Fredag er vi oppe at køre over kampen
Og jeg er klar til at kæmpe
Vi smadrer dem
Mine piger er i gang med deres pomponer
Og de hepper hele aftenen
Så støt din skole nu
Som du ville din pige eller din fyr
Støt din skole nu
Vis dine farver
Støt din skole
Støt din skole nu
Som du ville din pige eller din fyr
Støt din skole nu
Vis dine farver
Støt din skole!
Endnu en første down til Mudderfrøerne
giver dem en første og mål fra Jaguars' fire.
Kom så, Mudderfrøer!
Ja!
Touchdown til Mudderfrøerne.
Flot aflevering fra quarterbacken
Med seks minutter tilbage...
Sådan, mand.
...er Mudderfrøerne foran.
Ja!
Og det ekstra point er hjemme.
JAGUARS 10 - MUDDERFRØERNE 17
Ron Kovac fortsætter fremad.
Han har en første og mål fra Mudderfrøernes syver.
Tæt på ham.
Og hut!
Touchdown til Jaguars. Godt brudt.
Ron Kovac giver den hele armen her...
Endnu en tredje down conversion til Kovac,
så Jaguars får første og mål.
Med cirka et minut tilbage, og bagude med fire,
skal Jaguars lave touchdown for at vinde.
Nu er det skæbnens time for Mudderfrøerne.
- Kovac! - Kan de stoppe Ron Kovac?
Gå til dem, Mudderfrøer!
Forsvar!
En hård tackling stopper Kovac.
Der er pause på grund af en skade.
- Han rejser sig ikke. - Han ligger ned.
Hvor skal hun hen?
Hvad sker der? Hvad laver hun?
Hvad laver hun? Hvorfor hjælper hun ham?
Det burde hun ikke.
AMBULANCE
Hvor skal du hen, Stargirl?
Hun må ikke tage af sted. Vi har brug for hende.
Jeg ville være sikker på, du kom godt hjem.
Tak.
Vi tabte.
Hvis du ville vide det.
Kovac kommer sig.
Hvis du ville vide det.
Efter du tog af sted, faldt holdet fra hinanden.
Du er vores lykkeamulet.
Alle er sure.
Jeg vil bare forstå det.
Hvorfor tog du med ham?
Da han kom til skade,
heppede alle,
og så stod folk bare stille.
Det gør man til kamp.
Det er underligt, er det ikke?
Nogen kommer til skade,
og så kigger folk bare på.
Jeg ved ikke.
Jeg kunne bare ikke.
Jeg ved ikke, hvad der vil ske.
Men du er ked af det,
og det skal du ikke være.
Jeg har lyttet til den...
Jeg ville...
Må jeg følge dig hjem fra skole?
Må jeg møde dig ved poolen?
Måske kan jeg fredag
Få billetter til festen
Så tager jeg dig med
Vil du ikke bede din far lade mig være?
Fortæl ham, hvad vi sagde Om "Paint it Black"
Rock'n'roll er kommet for at blive
Kom med ind, hvor det er sikkert
Så ryster jeg dig
Vil du ikke sige, hvad du tænker på?
Ville du være en forbryder For min kærlighed?
Hvis det er sådan, så sig det
Hvis ikke, kan jeg godt gå
Jeg vil ikke tvinge dig
Hej.
Det her ønskede jeg mig for dig.
Men nu, hvor det sker, føles det underligt.
Jeg vil gerne bare i seng.
Hvad hedder hun?
Jeg prøver altså.
Det er ikke dig.
Det er hendes navn.
Stargirl.
Hvabehar?
Det er... Hun hedder Stargirl.
Leo. Pis. Leo!
Hvad tænkte hun på?
- Hun er ikke så lidt fræk. - Hvorfor er hun her?
Hvem tror hun, hun er?
Tænk, at hun er kommet i dag.
Hvad laver hun her? Tag hjem!
Jeg kan prøve at forklare det.
De ville nok forstå det.
Jeg ved ikke, om det er en god idé.
De vil bare give nogen skylden.
Spørg ham. Gider du?
I har ikke fortalt mig, at I kommer her.
Det har vi gjort i ugevis uden dig.
Du har haft travlt.
Hvor er dine lektier?
- Jeg har dem ikke med. - Hvad vil du?
Jeg ville bare se jer.
Når Stargirl er ude, er vi gode nok.
- Kevin! - Sådan er det ikke.
- Er det ikke? - Jeg har en kæreste. Det sker.
- Ikke for os. - Det skete for mig.
Det er anderledes, og jeg prøver at forstå det.
Og jeg lovede ikke at blive en af de fyre.
Undskyld.
Du lovede det faktisk aldrig.
Det er faktisk mest din skyld.
Vil du have et stykke?
Ja. Tak.
Hun vil gerne i Den Varme Stol.
Hvad?
Er det en god idé? Folk er virkelig sure.
Hvordan skal folk ellers høre, hvad hun har at sige?
Jeg ser det for mig. Et 60 Minutes-agtigt
skyldsindrømmelsesinterview. En afsløring af,
hvorfor hun gjorde det.
- Er det fint med dig? - Hvorfor ikke?
På grund af retorikkonkurrencen.
Hvem går op i den? Det her er kæmpestort.
Det skal markedsføres. Plakater, skolebladet...
Hele skolen vil se med.
- Hvornår kan vi booke studiet? - Frankie har det til tirsdag.
Vær hilset, Mica High.
Tak, fordi I er mødt op til dette særlige afsnit af Den Varme Stol.
I dag er vores gæst Mica Highs helt egen
retorikmester og kontroversielle lykkeamulet, Stargirl Caraway.
Håbet er at få svar på, hvorfor Stargirl
tog den skæbnesvangre beslutning at forråde sin egen skole.
I dag skruer vi op for varmen i Den Varme Stol.
Før vi kommer til de seneste hændelser, synes jeg, vi skal starte ved begyndelsen.
- Hedder du virkelig Stargirl? - Ja.
- Du er altså navngivet Stargirl Caraway? - Nej.
Du må ikke lyve i Den Varme Stol.
Jeg lyver ikke. Jeg hedder Stargirl. Jeg blev bare ikke navngivet det.
Okay. Hvilket navn blev du givet?
Susan.
Hvorfor så Stargirl?
Vi er skabt af støvet fra døde stjerner.
Lad os skrue op for varmen.
Hvorfor startede du på Mica High?
- Jeg har hørt, du blev undervist hjemme. - Det er sandt.
Jeg...
Kamera to, zoom på Stargirl.
Ja?
Jeg ville bare have venner.
- Det viser du på en underlig måde. - Hallo. Vi har regler.
Kommentarer og spørgsmål senere.
Jeg har ladet mig forstå,
at du er mødt op i dag for at få noget på det rene om,
hvad der skete til fredagens kamp.
Hvorfor gjorde du det?
Han var kommet til skade og var alene.
- Han var på modstanderholdet. - Han tværede os ud.
Han havde brug for hjælp.
Det er der trænere og reddere til.
Han ville ikke slippe min hånd.
Hvorfor tror du, at du ved, hvad folk ønsker?
Jeg tænker ikke...
Nej. Du tænker ikke.
Alle andre er i stand til det, men du er ikke som alle andre.
Du gør en masse ting for folk, som i virkeligheden er egoistiske.
Som cyklen du stillede til min bror.
Jeg spurgte i genbrugsbutikken, hvem der købte den,
og da de beskrev personen, vidste jeg, det var dig.
Er du klar over, hvorfor cyklen var der?
Overvejede du at finde ud af det?
Tiden er vist ved at løbe...
Fortsæt, Hillary.
Min mor mente ikke, han var klar til en cykel,
men min far gjorde.
Efter ulykken
afleverede min far den til genbrug, så nogen kunne få glæde af den.
Så dukker den op hos os igen.
Er du klar over, at min bror aldrig vil kunne køre på cykel igen?
Mine forældre vidste ikke, hvem der kunne finde på det.
Derfor besøgte jeg genbrugsbutikken,
og her står vi så.
Alle sammen. Det er tid til at tage hjem.
Det blev vældig varmt.
Vent, Stargirl. Vi kan løse det her.
Der må være en måde.
Nogle ting tager bare tid.
Måske behøver du ikke gøre alle de ting, som du gør.
Hvad mener du?
Du kunne bare hænge ud. Ligesom når vi er os to.
Så du kan falde tilbage i skyggerne?
- Det handler ikke om mig! - Gør det ikke?
Det var dig, der ville have venner!
- Ja! - Så lyt til dem!
Hvorfor kan du ikke bare være
mere som alle andre?
Er det, hvad du ønsker?
Det ved jeg ikke.
Du ville blive glad.
Vi ville blive glade.
Stargirl.
Kom nu, jeg kører dig hjem.
Jeg vil hellere gå.
Det bliver snart mørkt.
Det ved jeg.
hej
skal du ikke sige hej?
Stargirl?
Vil du stadig med senere?
- Til Tucson? - Ja.
Selvfølgelig, Susan.
Har du ændret talen?
Hvad?
Ja.
Hvad er emnet?
Om regeringen bør censurere internettet.
Interessant valg.
Hvad blev der af...
Det var for underligt.
jeg vil spørge dig om noget
Okay
vil du med til vinterballet med mig Susan?
JA
Southwest Regionale Highschool Retorikkonkurrence
Vi spørger tit os selv,
hvor meget regeringen bør blande sig i vores sager.
Især når det vedrører, hvordan vi indhenter information.
Jeg ved ikke, hvorfor jeg holdt den tale.
Eller hvorfor jeg gør, som jeg gør for tiden.
Det oplever I sikkert også, ikke?
Det er fordi, vi ikke tænker. Vi gør bare.
Vi træder ikke et skridt tilbage og tænker os om.
Alt sker med det samme nu om dage.
Hvordan kan vi så?
Aftensmad på få minutter.
Tusind billeder på en gang.
Man skal synes om noget lige nu.
Man skal vide, hvad man føler om alt.
Man må ikke være usikker eller forvirret eller skifte mening.
Man har ikke tid til at finde ud af, hvem man er.
Man skal vide det med det samme.
Har I nogensinde set en blomst vokse?
Selvfølgelig ikke. Det er næsten umuligt
at vente på noget, der tager så lang tid.
Men hvis I gjorde, ville det forandre jer.
Det ville sænke jeres fart.
Det ville minde jer om, at ægte ting tager tid.
Og det er også magi, ikke?
Det er tusind billeder på et sekund også,
men en blomst...
Man planter et frø i jorden,
og så udvikler en hel verden sig, strækker sig og åbner sig op.
Det er nemt at blive forvirret, når alting går så stærkt.
Vi tror, vi gør det rigtige,
selvom det slet ikke er tilfældet.
Men hvis vi er heldige,
finder vi en balance.
Vi kunne træde et skridt tilbage. Vi kunne trække vejret.
Næsten gang I ser en blomst titte frem fra jorden eller i en vase,
så husk, at en del af det, der gør den smuk,
er tiden den er om at vokse.
Southwest Regionale Retorikkonkurrence Førsteplads - SUSAN CARAWAY
Flot, frøken Caraway.
Venner, husk kapitel seks og syv til i morgen.
Man ved aldrig, hvad der sker!
Vi kommer med en besked i morgen tidlig.
Hej.
Jeg er stolt af dig.
Undskyld.
For hvad?
Måske var det åndssvagt, men jeg...
Jeg troede, at nogle af dem ville blive glade for, at du vandt.
Folk bliver ikke glade af at vinde.
De vinder, fordi de er glade.
Susan, jeg...
Hørte du slet ikke efter?
- Efter hvad? - Min tale.
Selvfølgelig.
Det var Stargirl.
Jeg er Stargirl.
Susan vandt ikke det trofæ. Det gjorde jeg.
Men du talte om balance og...
Jeg ved, at du tror, at det ville gøre det nemmere,
men jeg kan ikke være en anden.
Men du er Susan. Det er dit navn.
Du behøver ikke tage til festen.
Du kan ikke deltage med en, som ikke eksisterer.
- Hej. - Hejsa!
Du var ikke i skole.
Ja, jeg var der bare kortvarigt.
Det er fedt, hun vandt.
Det synes du jo ikke.
Jo, jeg gør.
Så er du den eneste.
Jeg tænkte på...
Jeg tænkte på første gang, vi mødtes.
Jeg kom selvfølgelig for sent i skole.
Legepladsen var tom, med undtagelse af en dreng, der lå i midten.
Jeg troede, du var død.
Jeg ved ikke.
Måske var det alt, hun gjorde.
Måske hjalp hun bare nogen rejse sig.
Jeg ved godt, vi ikke har talt siden...
Jeg beklager det med programmet.
Mener du det?
Jeg er en legende. Folk taler ikke om andet.
Det er nok det bedste, der er sket for mig.
- Godnat, Kevin. - Vi snakkes.
Du har fået en pakke.
Er den fra hende?
Stargirl?
Manner.
The Cars.
Jeg håber, du tager til festen, selv hvis du ikke har en date.
Og hvis du tager til den, så er der en fed overraskelse til dig.
Var du bange for, hvad folk tænkte om dig,
da du var på min alder?
I så høj grad, at du gjorde ting, du ikke havde lyst til?
Du har lige beskrevet det at være teenager.
Din far
var en af de eneste, der altid var helt sig selv.
Savner du...
Savner du ham stadig?
Hver eneste dag.
Ikke hele dagen, men hver dag.
Helt sikkert hver dag.
Jeg vil ikke undvære at savne ham.
Sådan har jeg det også.
Da vi flyttede hertil, efter han døde,
var det første gang, jeg måtte tænke over, hvem jeg var.
Din far havde en stor personlighed, og han...
Han fyldte
så meget.
Og selvom det var smertefuldt,
var jeg nødt til at finde ud af, hvem jeg var.
Lykkedes det?
Tja, jeg ved mere end dengang.
Jeg vil selvfølgelig gerne forklare dig alt,
give dig svarene, men det er mine svar.
At finde ud af, hvem man er, er nok det eneste, andre ikke kan gøre for en.
Jeg tror stadig, jeg har nogle af din fars plader i garagen.
Skal vi tage et kig?
Alle har altid travlt med
Hvad folker tænker om dem
Men jeg vil ikke være som dem, nej
Jeg vil bare danse, danse
Vil ikke tænke på noget
Lad lyden pumpe, og lad os danse
Jeg vil bare danse, danse
Jeg vil ikke tænke på noget
Sæt noget på, så lyden pumper Og lad os danse
Med øjne vidt åbne
Kan jeg flygte
Jeg vågner
Jeg vågner, mens jeg sover
Jeg vågner, jeg vågner Mens jeg sover
Hej.
Flot slips.
Du ser...
- Tak, Leo. - Selv tak, Stargirl.
Er du klar til din overraskelse?
Det aner jeg ikke.
Vi har fået et ønske til næste sang,
og en særlig gæst skal synge, Leo Borlock!
- Hvad? - Leo?
Du kan godt.
Skal Leo synge?
Jeg ved ikke, hvad I skal spille.
Selvfølgelig gør du det. The Cars.
I øvrigt, fedt slips, mand.
Undskyld.
Du må gerne komme her
Og spilde al min tid
For når du står, åh så tæt
Mister jeg forstanden
Det er ikke parfumen, du har på
Det er ikke sløjferne i dit hår
Du må gerne komme her
Og spilde al min tid
Du må gerne hænge ud
Og tale i søvne
Det er lige meget, hvor du har været
Så længe det var dybt, ja
Du har god stil
Og du ser så smart ud
Du må gerne hænge ud
Og tale i søvne
Du må være det, jeg havde brug for
Jeg havde brug for nogen at hjælpe
Du var lige, hvad jeg manglede
Lige hvad jeg manglede
Nogen skulle bløde
Ja!
Jeg har aldrig sagt undskyld.
Undskyld.
Og med et var hun væk.
NYHED TIL SALG
Hendes mor solgte huset.
De kørte nok rundt.
Selvom hun var væk,
så var hun overalt.
Jeg var ikke sikker.
Var det virkeligt?
Eller var det noget andet?
Dinosaurer kan spille ens hjerne et puds, ikke?
- Hvad? - De virker magiske,
disse enorme dyr,
der strejfer rundt et mytisk sted.
Men de fandtes.
De var her.
Se denne knogle.
Der er ikke noget mere virkeligt end det.
Men det gør det ikke mindre magisk.
Du tænker, at ting skal være virkelige eller magiske,
men det bedste er begge dele.
Hun bad mig vise dig noget.
Og der, på hendes kontor,
så jeg hende endelig.
Alt hendes glimmer og alle hendes sløjfer
og magiske tricks.
Julegaver Stjålet fra bil
MUDDERFRØERNE TABER IGEN Kan de overhovedet vinde?
Information som man kan finde.
Men ingen andre fandt den.
For ingen gik op i det.
Leo Borlock - junior-palæontolog elsker pindsvineslips
Hvem går op i fremmedes fødselsdage?
Eller historier om andre mennesker?
Hvem bruger tid på nogen, som de slet ikke kender?
Tid på at lære og vokse, når de opdager, de har gjort noget forkert?
Og selvom jeg ikke kunne finde hende,
så fandt hun stadig en måde,
i ny og næ,
at finde mig på.
En tid talte alle om hende.
Hvor blev hun af? Hvorfor rejste hun?
Og hvorfor var hun her overhovedet?
Var der en mening med det hele?
Eller var det bare en af de ting?
Det gik så vidt, at folk overvejede,
om hun havde været et spøgelse eller et rumvæsen.
Eller at vi, på grund af kedsomhed,
havde opdigtet hende.
Som årerne gik, blev historierne vildere og vildere.
Hun spillede alle instrumenter i marchbandet.
Hun kunne trylle blomster frem.
Hun vidste, hvad man tænkte, før man tænkte det.
Engang hørte jeg endda, at hun kunne flyve.
Da vi, der var der, senere samledes,
grinte vi af det.
Vi grinte af, hvor latterlige de var at tro på hvad som helst.
Men i takt med, at minderne blev historier,
og historierne blev minder,
begyndte selv vi at undre os.
Hun var bare en pige, var hun ikke?
En pige som enhver anden.
Det var fjollet blot at tale om det.
For der skete jo aldrig noget her.
Slet ingenting.
Det var det.
Oversættelse: Emil Tolstrup